Lolland-Falsters Stifts-Tidende, 1834-03-21
Allerede i en Deel Aar er paa Frederiksværks Maskinværksted blevet forfærdiget Agerdyrknings Maskiner og Redskaber af forskjellig Art og Construction. Denne for Landet ikke uvigtige Fabrikationsgreen, er i den sildigere Tid ei alene bleven fortsat med større Kraft, men ogsaa betydeligt udvidet, og det er Hensigten, at der fra hiint Værksted, for en forholdsmæssig billig Priis, kunde blive at erholde enhver Maskine og ethvert Redskab, som med Nytte og Fordeel lader sig anvende i Fædrelandets Agerbrug. Med Hensyn til dette Formaal, hvorved den nævnte Fabrikation vilde vinde en gavnlig Jndflydelse paa Danmarks Agerdyrkning, der netop i Henseende til Anvendelsen af hensigtmæssige Redskaber endnu mange Steder i Landet staaer langt tilbage i Forhold til de udenlands indførte Forbedringer. og gjorte Fremskridt, har det kgl. Landhuusholdningsselskab ogsaa skjænket det sin Opmærksomhed. For imidlertid at bidrage til, ogsaa at gjøre Frederiksværks Fabrication af Agerdyrknings-Redskaber, hvis Godhed og fortrinlige Brugbarhed i de sidste Aar alt mere og meere har stadfæstet sig, saa bekjendt overalt i Landet som muligt, tillader Man sig (efter Kbhpst.) navnligen at anføre enkelte af dets Fabrikater af denne Art, med Vedføining af den Priis, til hvilken de fra Fabrikken leveres frit i Kjøbenhavn. Plove (alle med Støbejerns Muldfiælle og malede) americanske, med Støbejerns Skjære, hvortil 2de Reserve=Skjære, 12 Rbd.; Dito, med Smedejerns Skjære og noget stærkere beslaaede, 14 Rbd.; bayleyske, af lettere Slags, og winstrupske, 19 Rbd.; Kartoffel=Hyppeplove, 16 Rbd.; KornrenseMaskiner, forandrede winstrupske, med 3 Skum- og Harpe-Sold, malede, 42 Rbd.; ordinaire Kornharper, med Skumrist og eet Sold, umalede, 6 3/4 Rbd. Naar 6 Stkr. diverse Plove eller Kornharper, eller 3 Stkr. Kornrense=Maskiner, tages paa eengang, rabatteres 5 Procent. Da Mange muligen kunde ønske, at erholde Støbegodset alene, eller Beslaget og Støbegodset sammenpassede, for selv at lade besørge Træ-Arbeidet, vil ogsaa dette kunne skee, og Priserne blive da som følger: americanske Plove, med 3 støbte Skjærer, Støbegodset, alene 3 Rbd., og sammenpasset med Beslag 8 Rbd.; Dito, med een smeddet Skjære, 2 Rbd. 16 s., og med Beslag 10 Rbd.; bayleyske og vinstrupske 4 Rbd. 80 s., og med Beslag 14 Rbd. Tages af disse sidste Artikler for et Beløb af 50 Rbd., rabattteres 2 1/2 Pret., og for et Beløb af 100 Rbd. 5 Pret. Naar Bestil lerne lade de nævnte Fabrikata afhentes paa Frederiksværk, eller de ønske dem umalede, godtgjøres Omkostningerne for Transporten eller Malingen. Slebne Høst leer erholdes for 15 Rbd. Dousinet og 1 Rbd. 40 s. Stkt.; slebne Skjæreknive for 16 Rbd. Dousinet og 1 Rbd. 48 s. Stkt. - Angaaende de her nævnte og alle andre Fabrikata, der forarbeides paa Frederiksværk, henvender Man sig til Frederiksværks Hovedcontoir i Kjøbenhavn (Amaliegaden No. 131, 1ste Sal) eller til Jnspecteuren paa Frederiksværk, Capitain v. Dalberg. Bestillinger til Provindserne expederes, paa Forlangende, fra Kjøbenhavn, for Kjøberens Regning, med første afgaaende Skibsleilighed til det Søsted, som maatte opgives, og i Sjælland med forekommende Fragtleilighed til opgivne nærmeste Kjøbstad.